Lubuntu

Το Lubuntu είναι ανοικτού κώδικα, ελεύθερο και δωρεάν λειτουργικό σύστημα βασισμένο στη διανομή Linux Ubuntu, το οποίο χρησιμοποιεί το ελαφρύ γραφικό περιβάλλον εργασίας LXQt. (Aπό την έκδοση 18.04)  Το Lubuntu έχει αναγνωρισθεί ως επίσημη παραλλαγή του Ubuntu, ξεκινώντας από την έκδοση 11.10 που παρουσιάστηκε στις 13 Οκτωβρίου 2011.

Κύριο μέλημα στην ανάπτυξη του Lubuntu είναι οι όσο το δυνατόν μικρότερες απαιτήσεις σε υπολογιστικούς πόρους και ειδικά σε κύρια μνήμη. Παρόμοια κατεύθυνση έχει και το Xubuntu, που επίσης βασίζεται στο Ubuntu αλλά χρησιμοποιεί διαφορετικό γραφικό περιβάλλον εργασίας. Οι πολύ χαμηλές απαιτήσεις σε υπολογιστικούς πόρους επιτρέπουν την χρήση του Lubuntu σε συστήματα με περιορισμένες δυνατότητες.

Το όνομα «Lubuntu» είναι σύντμηση των «LXDE» και «Ubuntu». Η ονομασία «LXDE» προέρχεται από τα αρχικά «Lightweight X11 Desktop Environment», ενώ η λέξη «Ubuntu» είναι αφρικανικής προέλευσης και η σημασία της θα μπορούσε να αποδοθεί ως «ανθρωπιά προς τους άλλους».

 Χαρακτηριστικά 
Το Lubuntu είναι διανομή βασισμένη στο Ubuntu, με κύριους στόχους την ελαχιστοποίηση των απαιτήσεων σε υπολογιστικούς πόρους και την εξοικονόμηση ενέργειας, χωρίς όμως να απολεσθεί η χρηστικότητα και οι δυνατότητες που προσφέρονται από μια κύρια διανομή σαν το Ubuntu. Το γεγονός αυτό επιτρέπει την καθημερινή χρήση για την κάλυψη όλων των αναγκών ενός χρήστη, ακόμα και σε συστήματα περιορισμένων δυνατοτήτων, όπως σε υπολογιστές παλαιότερης τεχνολογίας ή σε φορητούς υπολογιστές. Κύριο συστατικό του Lubuntu είναι το χαμηλών απαιτήσεων γραφικό περιβάλλον εργασίας LXDE. Η υλοποίηση των γραφικών είναι μια από τις πιο απαιτητικές σε υπολογιστικούς πόρους εργασίες. Εκτός από το LXDE, αξιοποιούνται και άλλα προγράμματα χαμηλών απαιτήσεων, όπως το πρόγραμμα διαχείρισης παραθύρων Openbox και το πρόγραμμα διαχείρισης αρχείων PCMan File Manager. Οι χρήστες έχουν φυσικά την δυνατότητα αντικατάστασης των προγραμμάτων αυτών.

Η βάση του συστήματος, καθώς και τα αποθετήρια κώδικα που χρησιμοποιούνται είναι ίδια με του Ubuntu. Συνεπώς, το Lubuntu δεν μπορεί να χαρακτηρισθεί ως ένα εντελώς διαφορετικό σύστημα. Τα κύρια σημεία διαφοροποίησης σε σχέση με το Ubuntu είναι η χρήση του γραφικού περιβάλλοντος εργασίας LXDE αντί για το Unity καθώς και διαφορετικών προεγκατεστημένων προγραμμάτων.

Η πλειοψηφία των πακέτων λογισμικού που χρησιμοποιούνται στο Lubuntu είναι ελεύθερο λογισμικό, αδειοδοτημένο κυρίως με την GNU General Public License (GNU GPL) και την GNU Lesser General Public License (GNU LGPL). Και οι δύο άδειες δίνουν στον χρήστη τη δυνατότητα να έχει αντίγραφο του πηγαίου κώδικα καθώς και τη δυνατότητα να χρησιμοποιήσει το πρόγραμμα, να το αντιγράψει, να το μελετήσει (δηλαδή να μελετήσει τον πηγαίο κώδικα) να το τροποποιήσει και να αναπτύξει νέο λογισμικό, το οποίο μπορεί να διανείμει πάλι με την ίδια άδεια.

Οι χρήστες μπορούν να επιλέξουν να εγκαταστήσουν λογισμικό από πληθώρα πηγών. Ο πιο συνηθισμένος τρόπος εγκατάστασης/απεγκατάστασης προγραμμάτων είναι με χρήση του Lubuntu Software Center, όπου συγκεντρώνονται και κατηγοριοποιούνται εκατοντάδες προγράμματα. Αν και τα περισσότερα προγράμματα που διατίθενται είναι ελεύθερο λογισμικό, διατίθενται και προγράμματα κλειστού κώδικα.

 Ιστορικό εκδόσεων 
 Έκδοση Κωδική ονομασία Ημερομηνία παρουσίασης Υποστηρίζεται μέχρι Παρατηρήσεις 8.10 Intrepid Ibex 30 Οκτωβρίου 2008 Απρίλιος 2010 Δεν είναι αυτόνομη έκδοση. Διατέθηκε σαν επιπλέον πακέτο για το Ubuntu. 9.04 Jaunty Jackalope 23 Απριλίου 2009 Οκτώβριος 2010 Δεν είναι αυτόνομη έκδοση. Διατέθηκε σαν επιπλέον πακέτο για το Ubuntu. 9.10 Karmic Koala 26 Οκτωβρίου 2009 Απρίλιος 2011 Δεν είναι αυτόνομη έκδοση. Διατέθηκε σαν επιπλέον πακέτο για το Ubuntu. 10.04 Lucid Lynx 2 Μαΐου 2010 Απρίλιος 2013 Πρώτη αυτόνομη έκδοση. Υποστηρίχθηκε σαν να ήταν έκδοση LTS (Long Term Support), προκειμένου να υπάρχει για περισσότερο καιρό υποστήριξη για παλαιότερους υπολογιστές. 10.10 Maverick Meerkat 10 Οκτωβρίου 2010 Απρίλιος 2012  11.04 Natty Narwhal 28 Απριλίου 2011 Οκτώβριος 2012   11.10 Oneiric Ocelot 13 Οκτωβρίου 2011 Απρίλιος 2013 Πρώτη έκδοση που αναγνωρίσθηκε επίσημα σαν παραλλαγή του Ubuntu. 12.04 Precise Pangolin 26 Απριλίου 2012 Οκτώβριος 2013 Σε αντίθεση με το Ubuntu 12.04, στο οποίο και βασίζεται, το Lubuntu 12.04 δεν είναι έκδοσης μακράς διάρκειας υποστήριξης (Long Term Support) 12.10 Quantal Quetzal 18 Οκτωβρίου 2012 Απρίλιος 2014  13.04 Raring Ringtail  25 Απριλίου 2013 Οκτώβριος 2014 13.10 Saucy Salamander 17 Οκτωβρίου 2013 Ιούνιος 2014 (Ο Chromium θα αντικατασταθεί με τον Firefox) 14.04 Trusty Tahr 17 Απριλίου 2014Απρίλιος 2017Υποστηρίχθηκε σαν να ήταν έκδοση LTS (Long Term Support), υποστηρίχθηκε για 3 χρόνια14.10Utopic Unicorn2014-10-24Ιούνιος 201515.04Vivid Vervet23 Απριλίου 2015Δεκέμβριος 201515.10Wily Werewolf2015-10-2228 Ιουλίου 201616.04 LTSXenial Xerus21 Απριλίου 2016Απρίλιος 2019Υποστηρίχθηκε σαν να ήταν έκδοση LTS (Long Term Support), υποστηρίχθηκε για 3 χρόνια16.10Yakkety Yak13 Οκτωβρίου 2016Ιούλιος 201717.04Zesty Zapus13 Απριλίου 2017Δεκέμβριος 201717.10Artful Aardvark2017-10-19Ιούλιος 201818.04 LTSBionic Beaver26 Απριλίου 2018Απρίλιος 2021Υποστηρίχθηκε σαν να ήταν έκδοση LTS (Long Term Support), υποστηρίχθηκε για 3 χρόνια18.10Cosmic Cuttlefish18 Οκτωβρίου 2018Ιούλιος 201919.04 Disco Dingo 18 Απριλίου 2019Ιανουάριος 202019.10Eoan Ermine17 Οκτωβρίου 2019Ιούλιος 202020.04 LTSFocal Fossa23 Απριλίου 2020Απρίλιος 2023Long Term Support (Υποστήριξη μακράς διαρκείας)20.10Groovy Gorilla22 Οκτωβρίου 2020Ιούλιος 202121.04Hirsute Hippo22 Απριλίου 2021Ιανουάριος 202221.10Impish Indri14 Οκτωβρίου 2021Ιούλιος 202222.04Jammy Jellyfish24 Απριλίου 2022Απριλίος 2025Long Term Support (Υποστήριξη μακράς διαρκείας)

Χρονολόγιο

 Δείτε επίσης 
 Ubuntu, η διανομή στην οποία βασίζεται το Lubuntu.
 Xubuntu, διανομή βασισμένη στο Ubuntu. Έχει παρόμοιους στόχους με το Lubuntu.
 LXDE, το γραφικό περιβάλλον εργασίας που χρησιμοποιεί το Lubuntu.
 Peppermint OS, διανομή βασισμένη στο Lubuntu.

 Παραπομπές 

 Εξωτερικοί σύνδεσμοι 

 lubuntu.me - Επίσημη ιστοσελίδα 
 Lubuntu Documentation 
 Lubuntu - Ubuntu Wiki - Η σελίδα για το Lubuntu στο Ubuntu Wiki
 Distrowatch - Η σελίδα για το Lubuntu στο Distrowatch 

Κατηγορία:Διανομές Linux
Lubun